Súradnice: 49°02′53″S 18°57′39″V﻿ / ﻿49,047945°S 18,960954°V﻿ / 49.047945; 18.960954

**Svätá Helena** je miestna časť obce Dražkovce v okrese Martin. Nachádza sa v okolí dnešného kostola sv. Heleny, ktorý sa datuje ca. do 13. storočia, prvá písomná zmienka o obci však pochádza až z roku 1477.

História
--------

Z prameňov je doložená ako: 1477 S. Helena, 1808 Swatá Helena.

V roku 1785 mala 3 domy a 15 obyvateľov, v roku 1828 3 domy a 29 obyvateľov.

Kultúra a zaujímavosti
----------------------

### Pamiatky

#### Kostol svätej Heleny

V pôvodne samostatnej obci Svätá Helena, dnes na juhozápadnom okraji obce Dražkovce sa nachádza rímskokatolícky kostol svätej Heleny. Súbor kostola s cintorínom, pôvodne ohradený múrom, spočíva na vyvýšenine. Jadro kostola pochádza z konca 13. storočia či začiatku 14. storočia. Jedná sa o jednoloďovú stavbu s pravouhlo ukončeným presbytériom. Z prvej fázy výstavby sa dochoval gotický lomený portál do sakristie. Medzi rokmi 1581 až 1709 bol kostol striedavo v rukách evanjelikov a katolíkov. Výrazná renesančná prestavba kostola sa uskutočnila v rokoch 1611 - 1612 za podpory turčianskeho župana Petra Révaia. Vtedy došlo k novému zaklenutiu lode renesančnou valenou klenbou, pričom loď kostola bola predĺžená. Došlo aj ku stavbe empory a renesančnej päťpodlažnej veže.

V interiéri kostola sa nachádza hodnotný renesančný edikulový portál s archivoltou nesenou pilastrami. Nad rímsou portálu sa nachádza kamenná tabuľa s rytým nápisom z roku 1611 odkazujúcim na prestavbu kostola. Ďalšími prvkami interiéru je organ z prelomu 18. a 19. storočia, neskorogotická socha svätej Heleny zo začiatku 16. storočia, ktorá pôvodne pochádza z Horného Jasena a neskororenesančný zvon z roku 1676. K pôvodnému zariadeniu kostola patril aj neskorogotický oltár so sochami Panny Márie, sv. Barbory a sv. Kataríny a so súsoším Ukrižovania v nadstavci. Dnes je súčasťou zbierok SNM v Martine.

* Kostol sv. HelenyKostol sv. Heleny
* 
* 
* Detail veže kostolaDetail veže kostola
* Detail lodi kostolaDetail lodi kostola
* Pravouhlý záver kostolaPravouhlý záver kostola

Referencie
----------

1. ↑  ENCYKLOPEDICKÝ ÚSTAV SAV. *Vlastivedný slovník obcí na Slovensku*. Bratislava : Vydavateľstvo SAV, 1977.
2. ↑  KAROL ĎURIAN, MICHAELA KALINOVÁ, EVA PETRÁŠKOVÁ, EVA ŠEVČÍKOVÁ. *Národné kultúrne pamiatky na Slovensku, Okres Martin*. Bratislava : Slovart, 2012. Kapitola Dražkovce, s. 317-323.

Externé odkazy
--------------

* Apsida.sk - profil gotického kostola

| * z
* d
* u
Osady a zaniknuté obce okresu Martin |
| --- |
| Časti obcí a miest | 
* Belá-Dulice
	+ Belá
	+ Dulice
* Kláštor pod Znievom
	+ Kláštor pod Znievom
	+ Lazany
* Laskár
	+ Valentová
	+ Laskár
* Martin
	+ Martin
	+ Tomčany
	+ Priekopa
	+ Záturčie
	+ Podháj
	+ Košúty
	+ Jahodníky
* Podhradie
	+ Konské
	+ Podhradie
* Turčianske Jaseno
	+ Horné Jaseno
	+ Dolné Jaseno

 |
| Obce zaniknuté zlúčením | 
* Dražkovce
	+ Dolina
	+ Svätá Helena
	+ Bohúnková
	+ Ivankovská Strana
* Rakovo
	+ Malé Rakovo
* Socovce
	+ Svätá Mara

 |
| Sídla bez štatútu obce (osady, samoty) | 
* Blatnica
	+ Sebeslavce
* Bystrička
	+ Lázky
* Kláštor pod Znievom
	+ Osada pri Stanici
* Martin
	+ Mestská Bôrová
* Necpaly
	+ Dolina
	+ Kostolište
* Rakovo
	+ Stariny
* Sklabinský Podzámok
	+ Stará Bôrová
* Valča
	+ Brčná

 |